แรงขายบลูชิพกด SET ร่วงต่อ ปิดลบ 21.89 จุด จับตาพรุ่งนี้ยังเสี่ยงปรับฐาน
แรงขายบลูชิพกด SET ร่วงต่อ ปิดลบ 21.89 จุด จับตาพรุ่งนี้ยังเสี่ยงปรับฐาน โดยดัชนีปิดตลาดวันนี้ ที่ระดับ 1,788.43 จุด ลดลง 21.89 จุด หรือ 1.21% มูลค่าการซื้อขาย 1.24 แสนล้านบาท
6 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,788.43 จุด ลดลง 21.89 จุด หรือ 1.21% มูลค่าการซื้อขาย 1.24 แสนล้านบาท
10 หุ้นกดดัชนีวันนี้

ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้ปรับตัวลดลงแรงในช่วงต้นตลาดฯประมาณ 50 จุด ตามการปรับตัวลดลงดของหุ้นสหรัฐฯ แต่ในช่วงบ่ายมีความคลายกังวลลง ทำให้นักลงทุนเข้าซื้อหุ้นในกลุ่มที่มีปัจจัยบวก ส่งผลให้ดัชนีปรับตัวลดลงน้อยลงกว่าในช่วงเช้าของวัน
อย่างไรก็ตาม คาดว่าดัชนีหุ้นไทยยังเสี่ยงปรับฐานอีกสักระยะหนึ่ง โดยยังคงเป็นผลมาจากปัจจัยสหรัฐฯ อีกทั้งตลาดหุ้นไทยยังไม่โดนแรงขายของต่างชาติมากนัก
สำหรับแนวโน้มภาวะตลาดฯในวันพรุ่งนี้ (7 ก.พ.) คาดว่าตลาดหุ้นไทยมีโอกาสที่จะรีบาวด์ได้ จากการที่ดัชนีดาวโจนส์ล่วงหน้า (Dow Jones Futures) ในช่วงเย็นของวันนี้ (ตามเวลาของไทย) ดีดตัวกลับไปยืนในแดนบวก หลังจากร่วงหนักก่อนหน้านี้ แต่ในภาพรวมยังมองว่าตลาดฯยังคงเสี่ยงที่จะปรับฐานอยู่
พร้อมให้แนวรับ 1,760 จุด แนวต้าน 1,800 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 11,559.81 ล้านบาท ปิดที่ 484 บาท ลดลง 16 บาท
IVL มูลค่าการซื้อขาย 6,213.70 ล้านบาท ปิดที่ 53.25 บาท ลดลง 0.25 บาท
AOT มูลค่าการซื้อขาย 6,081.28 ล้านบาท ปิดที่ 69.25 บาท ลดลง 0.50 บาท
BANPU มูลค่าการซื้อขาย 5,204.07 ล้านบาท ปิดที่ 21.60 บาท ราคาไม่เปลี่ยนแปลง
PTTGC มูลค่าการซื้อขาย 3,789.34 ล้านบาท ปิดที่ 93.50 บาท ราคาไม่เปลี่ยนแปลง
 
ตลาดหุ้นเอเชีย
